ગુજરાત નર્મદા વેલી ફર્ટિલાઇઝર્સ એન્ડ કેમિકલ્સ- જીએનએફસી અને ગુજરાત સ્ટેટ હેન્ડલૂમ એન્ડ હેન્ડીક્રાફ્રટ ડેવલપમેન્ટ કોર્પોરેશન વચ્ચે એક સમજૂતી કરાર થયો છે અને તે મુજબ હવે જીએનએફસીની નીમ પ્રોડક્ટ્સનું વેચાણ હેન્ડલૂમ એન્ડ હેન્ડીક્રાફ્ટના સ્ટોર્સમાં પણ થશે. કંપનીના એમડી એ.કે.ઝા એ કહ્યું હતું કે સરકારના એક સાહસની નવ જેટલી પ્રોડક્ટ્સ અમે અમારા સાહસમાં વેચીને કોર્પોરેશનને મદદ કરી રહ્યાં છીએ. ગુજરાતમાં અમારી ગરવી ગુર્જરીના 21 એમ્પોરિયમ આવેલા છે ત્યાં આ નીમ પ્રોડક્ટ્સનું અમે વેચાણ કરવાના છીએ. અમારા એમ્પોરિયમ અમદાવાદ, આણંદ, બેગલુરૂ, વડોદરા, ભૂજ, ભરૂચ, ભાવનગર, દિલ્હી, ગાંધીનગર, હૈદરાબાદ, કોલકત્તા, રાજકોટ, સુરેન્દ્રનગર અને સુરત આવેલા છે. કંપનીએ નીમ હેન્ડવોશ, નીમ શેમ્પુ, નીમ ફેસવોશ, નીમ હેરઓઇલ, નીમ શોપ, નીમ ઓઇલ-પર્સનલ કેર, નીમ કેક અને નીમ પેસ્ટ્રીસાઇડ જેવા બનાવટો બજારમાં મૂકી છે. આ તમામ ચીજવસ્તુઓ કુદરતી વનસ્પતિમાંથી બની છે તેથી તેની કોઇ સાઇડ ઇફેક્ટ્સ પણ થવાની નથી. લીમડાના બીજના સંગ્રહ માટે તેના સપ્લાય ચેઇન નેટવર્કમાં ગ્રામીણ મહિલાઓને જોડી છે. આ પ્રોજેક્ટ રાજ્યના 22 જિલ્લાના ગુજરાતના 4000 ગામોમાં સક્રિય છે. છેલ્લા બે વર્ષમાં 2.25 કરોડ મહિલાઓને 25 કરોડ રૂપિયાની આવક થઇ છે જ્યારે 75000 લોકોને આડકતરી રોજગારીનો ફાયદો થયો છે.